[{"text_idx": "#000002", "text": "Rhoddodd tref Dinbych naws arbennig i ddathliadau Dydd Gw\u0302yl Ddewi ddydd Mercher y cyntaf o Fawrth, wrth i dros 500 o bobl ifanc orymdeithio i fyny Stryd y Dyffryn dan arweiniad seiniau hyfryd Band Cambria."}, {"text_idx": "#000004", "text": "Gan arwain y ffordd o faes parcio Lidl i fyny Stryd y Dyffryn daeth trigolion a busnesau\u2019r dref allan i gefnogi a mwynhau\u2019r dathliadau, ac ymunodd disgyblion blwyddyn 7 Ysgol Uwchradd Dinbych a\u0302\u2019r orymdaith am y tro cyntaf eleni. Yn yr un modd, ymunodd oedolion sy\u2019n dysgu\u2019r iaith gyda Phopeth Cymraeg a\u0302\u2019r orymdaith am y tro cyntaf i flasu\u2019r awyrgylch Gymreig sy\u2019n cael ei chreu ar strydoedd Dinbych."}, {"text_idx": "#000006", "text": "Gorymdaith Gw\u0302yl Ddewi ar gychwyn"}, {"text_idx": "#000007", "text": "Yn o\u0302l Ruth Williams, Menter Iaith Sir Ddinbych: \u201cRydym yn falch iawn o weld cymaint o blant a phobl ifanc yn ymuno a\u0302 ni i nodi Dydd Gw\u0302yl Ddewi. Mae cefnogaeth yr ysgolion a\u2019u staff i\u2019r dathliad i\u2019w llongyfarch yn fawr."}, {"text_idx": "#000008", "text": "\u201cMae nodi Dydd Gw\u0302yl Ddewi yn un o uchafbwyntiau ein blwyddyn galendr, ac rydym yn falch o roi\u2019r cyfle i bobl ifanc uniaethu a\u0302\u2019u treftadaeth, iaith a diwylliant. Mwynhaodd y ti\u0302m a fu\u2019n rhan o\u2019r trefnu a\u2019n partneriaid yr orymdaith yn fawr ac rydym yn ddiolchgar i bawb am eu cefnogaeth. Diolch Dinbych!\u201d"}, {"text_idx": "#000009", "text": "Dywedodd Ffion Pittendreigh, o di\u0302m Mentrau Cymunedol Grw\u0302p Cynefin: \u201cMae Grw\u0302p Cynefin yn falch iawn o fod yn rhan o\u2019r digwyddiad hwn yn Ninbych ac rydym yn falch o roi cyfle i ddisgyblion o ysgolion cynradd ac uwchradd fynychu a nodi Dydd Gw\u0302yl Dewi yn yr awyrgylch arbennig yma."}, {"text_idx": "#000010", "text": "Siaradwyr Cymraeg newydd yn gorymdeithio am y tro cyntaf"}]